Sulsa

Sulsa (Francogallice Soultz-Haut-Rhin; Theodisce Sulz) est commune Francicum 7019 incolarum (anno 2022) praefecturae Rheni Superioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Grand Est vocata. Historia Nomen ad fontem aquas salsas spectat, ad quem vicus aedificatus est. Iam septimo saeculo memorabatur. Ab anno 1079 usque ad 1789 in dominium episcoporum Argentoratensium Hochmundat nuncupatum incorporatum est, cui caput Rubeacum fuit. Tertio decimo saeculo urbs moenibus circumdata est atque iura urbana habuit. Ab anno 1310, domus ordinis hospitalis sancti Ioannis ibi fuit. In Bello rustico (1525) rustici Susae ab incolis adiuti die 6 Maii ceperunt, conventus diripuerunt atque inde Guebwiller oppugnatum ierunt. Ideo pacata regione in Sulsenses saevitum est. In regestis parochialibus incolae Sulsenses appellantur. In primo bello mundano Sulsa non procul a prima acie (circa Hartmannswillerkopf acriter et diu pugnatum est) situm damna accepit et victimas ploravit. Administratio Sulsa sita est in circumdario Thann-Guebwiller et cantone Guebwiller. Communis fines in duas partes separatas divisi sunt, inter quas Jungholtz et Wuenheim) sunt. Notae Plura legere si cupis Augustus Gasser, L'église et la paroisse de Soultz (Haute-Alsace), Colmariae, H. Huffel, 1905 Livre d'or de la ville de Soultz en Haute-Alsace, Soultz, 1909 Guglum librorum Moïse Ginsburger, Histoire de la Communauté israélite de Soultz (Haut-Rhin), 1939. Nexus interni Index communium praefecturae Rheni Superioris Nexus externi Soultz-Haut-Rhin pagina interretialis De hoc communi apud Cassini